কাশ্মীরে হামলার কথা আগেই জানতেন মোদি: মমতা
কাশ্মীরের পুলওয়ামায় হামলার ঘটনা নিয়ে মুখ্যমন্ত্রী মমতা বন্দ্যোপাধ্যায় বলেছেন, হামলা যে হবে সে কথা জানা ছিল প্রধানমন্ত্রী নরেন্দ্র মোদি ও তার সরকারের। কিন্তু হামলা রুখতে ব্যবস্থা নেয়নি সরকার। আসলে জওয়ানদের লাশ নিয়ে রাজনীতিতে বিজেপির বেশি আগ্রহ। খবর এনডিটিভি







হামলার ব্যাপারে কেন্দ্রীয় সরকারের কাছে খবর ছিল জানিয়ে মুখ্যমন্ত্রী বলেন, গোয়েন্দা সংস্থা আগেই সেই খবর দিয়েছিল সরকারকে। এরপর কেন ব্যবস্থা নিল না সরকার? সরকারে থাকা দল জওয়ানদের লাশ নিয়ে রাজনীতি করবে বলে তাদের মরতে দেওয়া হলো।




গত ১৪ ফেব্রুয়ারি কাশ্মীরের পুলওয়ামায় আত্মঘাতী হামলায় ভারতীয় আধাসামরিক বাহিনীর ৪৯ সদস্য নিহত হন। জম্মু থেকে শ্রীনগর যাওয়ার সময় এ আত্মঘাতী হামলা চালানো হয়।
এ নিয়ে ভারত ও পাকিস্তানের মধ্যে নতুন করে উত্তেজনা দেখা দেয়। শুরু হয়েছে দেশ দুটির মধ্যে বাগযুদ্ধ। 
এর আগে শনিবার রাজস্থানে এক সমাবেশে ভারত প্রধানমন্ত্রী নরেন্দ্র মোদি পাকিস্তানের প্রধানমন্ত্রী ইমরান খানকে উদ্দেশ করে বলেছিলেন, পাঠানের সন্তান হলে পুলওয়ামায় নিহত জওয়ানদের পরিবারের সঙ্গে অন্যায় হতে দেবেন না ইমরান খান। তারা যাতে সুবিচার পান সেটা তিনি দেখবেন।
রোববার এর জবাবে পাকিস্তানের প্রধানমন্ত্রী শান্তি স্থাপনের আহ্বান জানিয়ে বলেন, পুলওয়ামার হামলা সম্পর্কে যদি ভারত ইসলামাবাদের কোনো প্রমাণ দিতে পারে তাহলে ব্যবস্থা নেবে পাকিস্তান।

কাশ্মীরের পুলওয়ামায় হামলার ঘটনা নিয়ে মুখ্যমন্ত্রী মমতা বন্দ্যোপাধ্যায় বলেছেন, হামলা যে হবে সে কথা জানা ছিল প্রধানমন্ত্রী নরেন্দ্র মোদি ও তার সরকারের। কিন্তু হামলা রুখতে ব্যবস্থা নেয়নি সরকার। আসলে জওয়ানদের লাশ নিয়ে রাজনীতিতে বিজেপির বেশি আগ্রহ। খবর এনডিটিভি